《刘小漕 其三》
宋代·李新

五云入梦翠浮空，正在高阳巴里中。八叶蓂含天露绿，千年桃里海波红。

流钱远裔争推晏，青史何人独比雄。白面门生指椿桧，愿肩华发倚春风。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。